Názov kvalifikácie:	Strechár 	
Číselné označenie kvalifikácie
kód SK ISCO- 08:	
7119999	
Povolanie, ktorého sa kvalifikácia týka:	711 – Kvalifikovaní stavební pracovníci a remeselníci	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	

500 hodín	
Z toho teoretická príprava:
Z toho praktická príprava:	150 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	

Kvalifikačný štandard pre ISDV

Odborné vedomosti	Odborné zručnosti	
STRECHÁR má/vie:	STRECHÁR je zručný v oblasti/vie:	
1.	Základy stavebných prác:  
-	orientovať sa v stavebných výkresoch a dokumentácii, v čítaní realizačných stavebných výkresov  strešných konštrukcií, 
-	charakterizovať základné strešné konštrukcie pozemných stavieb,
-	uviesť výpočet plôch striech a spotreby materiálov na ich zhotovenie,
-	popísať zhotovenie pracovných a ochranných lešení,
-	vymenovať druhy a vlastnosti materiálov používaných pri strechárskych prácach (drevo, kovy, plasty, sadrokartón, izolácie),
-	rozoznať ručné a mechanizované náradie, nástroje a pomôcky (píly, vŕtačky, brúsky, skrutkovače, sponkovačky) na opracovanie materiálov používaných pri strechárskych prácach,
-	popísať technologické postupy ručného opracovania materiálov používaných pri strechárskych prácach, (rezanie, strihanie, sekanie, vŕtanie, pilovanie, ohýbanie, rovnanie, spájanie),
-	popísať manipuláciu s materiálom, dopravovanie a ukladanie materiálov na
    strechu; 
-	obsluhovanie dopravných     prostriedkov (pre prácu vo výškach),
-	uviesť zásady bezpečnosti a ochrany zdravia pri strechárskych prácach.

2.	Tesárske práce na streche:
-	popísať technologické postupy montáže  nosných šikmých strešných konštrukcií,
-	uviesť zásady bezpečnosti a ochrany zdravia pri tesárskych prácach na streche.

3.	Izolatérske práce na streche:
-	charakterizovať druhy izolačných materiálov (proti vode a vlhkosti, tepelné, proti hluku) používaných pri prácach na plochej a šikmej streche,
-	popísať druhy, prípravu a použitie pracovného náradia, nástrojov a  pomôcok používaných pri izolatérskych prácach na plochej a šikmej streche,
-	popísať technologické postupy zhotovenia izolačných vrstiev (proti vode a vlhkosti, tepelné, proti hluku) strešného plášťa šikmých aj plochých striech,
-	aplikovať  pracovné návody a katalógy výrobcov pri určovaní spotreby materiálu,
-	uviesť zásady bezpečnosti a ochrany zdravia pri izolačných prácach na streche.

4.	Pokrývačské práce:
-	charakterizovať strešné krytiny (pálená, betónová, vláknocementová, skladaná živičná), 
-	aplikovať  pracovné návody a katalógy výrobcov strešných krytín pri manipulácii, doprave a ukladaní,
-	popísať druhy, prípravu a použitie pracovného náradia, nástrojov a pomôcok  používaných pri pokrývačských prácach,
-	popísať technologické postupy montáže  a opravy jednotlivých druhov strešných krytín, 
-	uviesť zásady bezpečnosti a ochrany zdravia pri pokrývačských prácach.

5.	Klampiarske práce na streche:
-	vymenovať druhy klampiarskych výrobkov a konštrukcií na streche,
-	charakterizovať materiály používané na zhotovenie klampiarskych výrobkov na streche,
-	popísať druhy, prípravu a použitie pracovného náradia, nástrojov a pomôcok používaných pri klampiarskych prácach na streche,
-	popísať technologické postupy montáže a opráv klampiarskych prvkov na streche,
-	uviesť zásady bezpečnosti a ochrany zdravia pri klampiarskych prácach na streche.
	1.	Základy stavebných prác: 
-	čítať realizačné stavebné výkresy  konštrukcií plochých a šikmých striech,
-	zvoliť potrebné materiály, náradie, nástroje a pomôcky na ich opracovanie a vykonávať prípravu, obsluhu a bežnú údržbu náradia, nástrojov a pomôcok,
-	opracovať materiály ručne aj pomocou mechanizovaného náradia, 
-	spájať materiály používané pri strechárskych prácach (drevo, kovy, plasty, sadrokartón, izolácie),
-	vypočítať plochy striech a spotrebu materiálov na ich zhotovenie,
-	posudzovať kvalitu vykonanej práce,
-	pracovať správne a zručne s náradím, nástrojmi a pomôckami pri ručnom opracovaní materiálov používaných pri strechárskych prácach,
-	zmontovať pracovné a ochranné lešenie,
-	dodržiavať bezpečnosť a ochranu zdravia pri práci.

2.	Tesárske práce na streche:
-	čítať stavebnú dokumentáciu pre potreby výkonu pracovných činností,
-	vymerať a pripraviť jednotlivé prvky dreveného krovu podľa výkresov,
-	zhotoviť pomocné drevené konštrukcie,
-	montovať a demontovať drevené strešné konštrukcie,
-	povrchovo chrániť drevené strešné konštrukcie nátermi,
-	realizovať opravy drevených strešných konštrukcií,
-	pracovať správne a zručne s náradím, nástrojmi a pomôckami pri tesárskych prácach na streche,
-	dodržiavať bezpečnosť práce  pri výrobe, montáži a demontáži drevených strešných konštrukcií.

3.	Izolatérske práce na streche:
-	pripraviť izolačný materiál  podľa pracovných návodov výrobcov,
-	zhotoviť izolačné vrstvy strešného plášťa plochej a šikmej strechy,
-	posudzovať kvalitu strešného plášťa plochej a šikmej strechy,
-	realizovať opravy a rekonštrukcie strešného plášťa plochej a  šikmej strechy,
-	pracovať správne a zručne s náradím, nástrojmi a pomôckami pri izolatérskych prácach na streche,
-	dodržiavať bezpečnosť pri izolatérskych prácach na streche.

4.	Pokrývačské práce: 
-	pripraviť strešnú plochu na kladenie strešných krytín podľa pracovných návodov výrobcov,
-	pripraviť materiál na pokrývanie striech,
-	klásť a pripevňovať strešné krytiny so všetkými doplnkami,
-	posudzovať kvalitu položenej strešnej krytiny,
-	zhotoviť nátery kovových strešných krytín,
-	vymeniť poškodenú strešnú krytinu,
-	pracovať správne a zručne s náradím, nástrojmi a pomôckami pri pokrývačských prácach na streche,
-	dodržiavať bezpečnosť pri pokrývačských prácach.

5.	Klampiarske práce na streche:
-	pripraviť materiál na výrobu jednoduchého klampiarskeho výrobku podľa výkresu,
-	vyrobiť jednoduché klampiarske výrobky podľa výkresu,
-	vymerať polohu klampiarskych výrobkov na streche,
-	pripevniť klampiarske výrobky na strechu,
-	zhotoviť nátery klampiarskych výrobkov,
-	realizovať údržbu alebo výmenu klampiarskych výrobkov na streche,
-	pracovať správne a zručne s náradím, nástrojmi a pomôckami pri klampiarskych prácach na streche,
-	dodržiavať bezpečnosť  pri klampiarskych prácach na streche.	

Hodnotiaci štandard pre ISDV

Predmetom overenia a hodnotenia bude:

Teoretická časť:
1.	Charakteristika strešných  konštrukcií.
2.	Orientácia v stavebnej dokumentácii, pracovných návodoch a katalógoch výrobkov. 
3.	Príprava a opracovanie materiálov, určovanie spotreby materiálu pre zadanú strešnú konštrukciu.
4.	Náradie, pomôcky, stroje a zariadenia potrebné pre danú strešnú konštrukciu. 
5.	Pracovné a technologické postupy tesárskych prác na danej strešnej konštrukcii . 
6.	Pracovné a technologické postupy izolatérskych prác na danej strešnej konštrukcii. 
7.	Pracovné a technologické postupy pokrývačských prác na danej strešnej konštrukcii.
8.	Pracovné a technologické postupy klampiarskych prác na streche na danej strešnej konštrukcii.
9.	Kontrola kvality vykonaných prác pri zhotovení jednotlivých vrstiev plochej strechy.
10.	Výber a slovný popis pracovných postupov pri údržbe, oprave, výmene, prípadne rekonštrukcii striech.
Praktická časť:
1.	Zhotovenie/montáž nosnej časti šikmej strechy podľa zadania (predvedenie s vysvetlením).
2.	Zhotovenie strešného plášťa plochej strechy podľa zadania (predvedenie s vysvetlením).
3.	Zhotovenie/montáž strešného plášťa šikmej strechy podľa zadania (predvedenie s vysvetlením).
4.	Montáž klampiarskych prvkov na streche podľa zadania (predvedenie so zdôvodnením). 
5.	Montáž a demontáž pomocných strešných konštrukcií (predvedenie so zdôvodnením).
6.	Vymeriavanie strešných plôch, jeho porovnanie so stavebnou dokumentáciou aj s  pracovným návodom výrobcu. Výpočet spotreby materiálu na zhotovenie strechy podľa zadania (výpočet s vysvetlením).
7.	Zhotoviť údržbu, opravu, výmenu, prípadne rekonštrukciu výrobkov a konštrukcií na streche.
8.	Dodržiavanie aktuálnych pracovných predpisov týkajúcich sa BOZP, hygieny práce a ochrany pred požiarom.